Ar marv a vez kalz kaoz anezhañ e Breizh. E stumm ur gwaz emañ ha brudet eo er chonchennoù : an Ankou eo e anv.  Gant Anatol ar Bras eo bet roet da anaout an Ankou gant e levr «La légende de la Mort chez les Bretons armoricains». Met pell zo vez kaoz deus an Ankou barzh FALTAZI ar Vretoned.  Michañs eo bet ganet an Ankou diwar istor an doueed kelt, doueed spontus ha STRUJUS a-ziwar ar maez.  War lerch, er Grenn-Amzer eo kresket e vrud gant ar  mod ma veze skeudennet ar Marv dre Europa .    Gant an Iliz eo bet implijet an Ankou goude ar «choncile de Trente». Lakaat aon rak AR VARN DIWEZHAN ha rak an Ifern e kalon an dud oa ur mod da sachañ ane etrezek an Iliz katolik.  Er chwezekvet kantved (XVIe) eo bet kizellet an Ankou war mogerioù diavaez an ilizoù hag AR CHARNELLOÙ, e Kledenn-Pocher, Bulad pe Brazparzh da skouer.  UR SKELEDENN eo alies, UR BIR pe ur FALCH gantañ en e zaouarn. Dar mare-se ivez eo an Ankou, un DUDENN  a vez gwelet war al leurennoù teatr : koulz e Creation ar bed, ar Varn diwezhañ, Buhez Santez Nonn pe Buhez Genovefa a Vrabant . Troet eo ar PEZHIOU-CHOARI-mañ gant ar relijion evel-just : dont a ra an Ankou da lahañ an dud pa eo deut an eur de da guitaat ar bed.  A-raok-se avat e tispleg an Ankou dan holl penaos e ranker bevañ ur vuhez a furnez war an douar da vont goude-se etrezek ar baradoz, e gorf hag e spered er peoch.